Noni Madueke

Chukwunonso Tristan "Noni" Madueke (* 10. marec 2002, Londýn, Anglicko) je anglický profesionálny futbalista, ktorý hráva na poste útočníka v anglickom klube Arsenal.

 Klubová kariéra 

 Začiatok kariéry 
Madueke začínal s futbalom v akadémii Crystal Palace. V roku 2014 prestúpil do akadémie Tottenhamu kde strávil štyri roky. V roku 2018 odišiel do Holandska kde sa pripojil k akadémii PSV Eindhoven.

 PSV Eindhoven 
Po príchode do akadémie podpísal trojročnú zmluvu s PSV Eindhoven. Sezónu 2019/20 strávil prevažne v rezervnom tíme Jong Ajax. V prvom tíme debutoval 19. januára pri remíze 1:1 s VVV-Venlo.

V sezóne 2020/21 sa Madueke prepracoval do prvého tímu. Dňa 19. septembra 2020 strelil svoj prvý gól v tíme pri výhre 2:1 nad Emmem. Vo svojej prvej celej sezóne odohral 30 zápasov vo všetkých súťažiach a strelil v nich deväť gólov. 

Dňa 7. augusta 2021 strelil Madueke dva góly pri výhre 4:0 nad Ajaxom v superpohári Johan Cruijff Schaal. Dňa 26. augusta podpísal Madueke s tímom novú zmluvu do roku 2025. Na konci sezóny sa s tímom tešil zo zisku KNVB Cup.

 Chelsea 
Dňa 20. januára 2023 prestúpil Madueke do anglického klubu Chelsea kde podpísal zmluvu na sedem a pol roka. Prestupová čiastka bola 33 miliónov libier. V klube debutoval 3. februára pri remíze 0:0 s Fulhamom. Svoj prvý gól za klub strelil 2. mája pri prehre 1:3 s Arsenalom.

 Arsenal 
Dňa 18. júla 2025 prestúpil Madueke do klubu Arsenal kde podpísal kontrakt na päť rokov za čiastku 52 miliónov libier.  

 Medzinárodná kariéra 
Madueke bol súčasťou reprezentácie do 21 rokov, ktorá vyhrala Majstrovstvá Európy vo futbale hráčov do 21 rokov v roku 2023. Na turnaji odohral všetky zápasy a pomohol tímu na turnaji neinkasovať ani jeden gól.

 Štatistiky kariéry 

 Klubové 
K 15. aprílu 2024
+Zápasy a strelené góly za kluby, v sezónach a súťažiach―KlubSezónaLigaNárodný pohárLigový pohárEurópske súťažeInéCelkomDivíziaZápasyGólyZápasyGólyZápasyGólyZápasyGólyZápasyGólyZápasyGólyJong PSV2019/20Eerste Divisie64――――64PSV Eindhoven2019/20Eredivisie4000―00―402020/2124711―721―3292021/2218321―141 2 331423592022/235111―3200092Celkom511143―244128020Chelsea2022/23Premier League121000000―1212023/241535152――256Celkom274515200―377Celkovo841994522441212331

 Poznámky
 1 Liga majstrov UEFA
 2 Európska liga UEFA
 3 Európska konferenčná liga UEFA
 4 Johan Cruijff Schaal

 Úspechy hráča 
PSV Eindhoven

 KNVB Cup: 2021/22
 Johan Cruijff Schaal: 2021

Anglicko U21

 Majstrovstvá Európy vo futbale hráčov do 21 rokov: 2023

 Referencie 

 Externé odkazy 

 https://www.transfermarkt.com/noni-madueke/profil/spieler/503987

 Zdroj 

Kategória:Anglickí futbalisti
Kategória:Hráči PSV Eindhoven
Kategória:Hráči Chelsea FC
Kategória:Hráči Arsenal FC
Kategória:Hráči Eredivisie
Kategória:Hráči FA Premier League
Kategória:Futbaloví útočníci
Kategória:Osobnosti z Londýna